# Bartłomiej Macieja

Bartłomiej Macieja (Varsòvia, 4 d'octubre de 1977), és un jugador d'escacs polonès, que obtingué el títol de Mestre Internacional el 1996, i el de Gran Mestre el 1999.
A la llista d'Elo de la FIDE del gener de 2022, hi tenia un Elo de 2519 punts, cosa que en feia el jugador número 25 (en actiu) de Polònia. El seu màxim Elo va ser de 2653 punts, a la llista de gener de 2004 (posició 41 al rànquing mundial).

## Resultats destacats en competició

Macieja fou Campió de Polònia Sub-18 el 1994, i Campió de Polònia absolut els anys 2004 i 2009.
El 1995, va guanyar a Zlín i el 1996, fou primer a Budapest. Va empatar als llocs 1r-4t amb Liviu-Dieter Nisipeanu, Vlastimil Babula i Zoltán Almási al Torneig Zonal de Krynica de 1998, un torneig de Categoria IX. Tots quatre jugadors es van classificar per la fase final del Campionat del món d'escacs de 1999 (FIDE). Al torneig zonal de Budapest de 2000 hi va ocupar el tercer lloc.
S'ha classificat quatre cops per les fases finals del cicle pel Campionat del món de la FIDE, (Las Vegas 1999, Nova Delhi 2000, Moscou 2001-2002 i Trípoli 2004); a Nova Delhi hi va eliminar Jonathan Speelman, Michał Krasenkow, i Aleksandr Beliavski, però fou eliminat en 4a ronda contra Viswanathan Anand.
Macieja va guanyar el Campionat d'Europa individual celebrat a Batumi el 2002, per davant de Mikhaïl Gurévitx (2n), i de Serguei Vólkov (3r). El 2003, empatà als llocs 2n-3r amb Víktor Kortxnoi, rere Aleksei Xírov, a Reykjavík. El mateix any, entre el 7 i el 10 d'abril, va jugar un matx a 8 partides contra l'exCampió del món Anatoli Kàrpov, que perdé 6-2.
A finals de 2005, va participar en la Copa del món de 2005 a Khanti-Mansisk, un torneig classificatori per al cicle del Campionat del món de 2007, on tingué una mala actuació i fou eliminat en primera ronda per Zahar Efimenko.
El maig de 2010 empatà als llocs 1r-3r amb Borís Gratxev i Mateusz Bartel (i fou campió per millor desempat) al fort II Union Memorial celebrat a Lublin. Empatà al primer lloc amb 7/9 punts amb Radosław Wojtaszek al 5è obert internacional "Polònia" a Wrocław, disputat entre finals de juny i començaments de juliol de 2010.

### Participació en Olimpíades d'escacs

Macieja ha jugat, representant Polònia, en cinc Olimpíades d'escacs.
* El 1998, al tercer tauler a la 33a Olimpíada a Elista (+3 –1 =6);
* El 2000, al tercer tauler a la 34a Olimpíada a Istanbul (+3 –1 =6);
* El 2002, al segon tauler a la 35a Olimpíada a Bled (+1 –0 =10);
* El 2004, al primer tauler a la 36a Olimpíada a Calvià (+4 –3 =5);
* El 2006, al segon tauler a la 37a Olimpíada a Torí (+1 –2 =5).

### Contribucions a la teoria d'obertures

Macieja ha fet una contribució destacable a la teoria d'obertures, en concret, a la variant clàssica de la defensa Nimzoíndia. Després de 1.d4 Cf6 2.c4 e6 3.Cc3 Ab4 4.Dc2 c5 5.dxc5 0-0 6.a3 Axc5 7.Cf3, Macieja va popularitzar 7...b6. David Vigorito ha batejat aquesta línia com a "variant Macieja" i la considera la millor opció per les negres dins la variant 4...c5 contra 4.Dc2.

## Notes i referències

* ↑ «Nota biogràfica de Bartłomiej Macieja» (en anglès). Chessgames.com. [Consulta: 6 maig 2011].
* ↑ «"Rànquing d'escaquistes per federació: Polònia"» (en anglès). lloc web de la FIDE. [Consulta: 7 gener 2022].
* ↑ Posició al rànquing mundial i evolució Elo de Bartłomiej Macieja «benoni.de». Arxivat de l'original el 2014-12-14. [Consulta: 6 maig 2011]. (alemany)
* ↑ «Historial del Campionat d'escacs de Polònia» (en castellà). ajedrezdeataque.com. [Consulta: 4 novembre 2011].
* ↑ «Historial del Campionat d'escacs de Polònia» (en polonès). polbase.w.interia.pl. Arxivat de l'original el 2011-09-25. [Consulta: 4 novembre 2011].
* ↑ Crowther, Mark. «Krynica Zonal Tournament 1.4» (en anglès). TWIC núm 203, 01-09-1998. Arxivat de l'original el 2012-03-04. [Consulta: 6 maig 2011].
* ↑ «Zone 1.4 Hungary Budapest». The Week In Chess, 26-06-2000 [Consulta: 12 novembre 2022].
* ↑ «World Chess Championship 1999 FIDE Knockout Matches» (en anglès). Quadres de resultats dels matxs pel Campionat del món de la FIDE de 1999, a Las Vegas. FIDE. [Consulta: 5 maig 2011].
* 1 2 «World Chess Championship 2000 FIDE Knockout Matches» (en anglès). Quadres de resultats dels matxs pel Campionat del món de la FIDE de 2000, a Nova Delhi. FIDE. [Consulta: 5 maig 2011].
* ↑ «World Chess Championship 2001-02 FIDE Knockout Matches» (en anglès). Quadres de resultats dels matxs pel Campionat del món de la FIDE de 2001, a Moscou. FIDE. [Consulta: 5 maig 2011].
* ↑ «World Chess Championship 2004 FIDE Knockout Matches» (en anglès). Quadres de resultats dels matxs pel Campionat del món de la FIDE de 2004, a Líbia. FIDE. [Consulta: 5 maig 2011].
* ↑ Schipkov, Boris. «Classificació final del Campionat d'Europa individual de 2002». chessib.com, 2002. [Consulta: 8 novembre 2011].
* ↑ «Karpov-Macieja Match, 2003» (en anglès). chessville.com. Arxivat de l'original el 2011-06-08. [Consulta: 5 maig 2011].
* ↑ «Lloc web oficial de la Copa del món de 2005» (en anglès). [Consulta: 27 abril 2011].
* ↑ Resultats de la FIDE World Cup 2005 a Informació sobre els campionats del món d'escacs al lloc web de Mark Weeks (anglès)
* ↑ The Week in Chess 580 Arxivat 2007-10-07 a Wayback Machine. (anglès)
* ↑ «Quadre de classificació i resultats del II Union Memorial, Lublin 2010» (en angles). chess-results.com. [Consulta: 19 juny 2011].
* ↑ «www.festiwalszachowy.eu» (en polonès). Turniej.polonia.wroclaw.pl. Arxivat de l'original el 2012-03-08. [Consulta: 7 novembre 2011].
* ↑ Crowther, Mark. «Polonia Wroclaw Chess Festival |» (en anglès). Chess.co.uk, The Week in Chess, 05-07-2010. Arxivat de l'original el 2012-04-01. [Consulta: 7 novembre 2011].
* ↑ Emms, John. «Nimzo & Benoni» (en anglès). ChessPublishing, 30-04-2010. [Consulta: 5 maig 2011].

## Enllaços externs

* Estimació Elo de Bartłomiej Macieja a «chessmetrics.com». [Consulta: 6 maig 2011]. (anglès)